Pekin qishki olimpiya o‘yinlari yakuniga yetdi. Foto: Global Look Press Umumiy medallar jamg‘armasida Norvegiya 16ta oltin, 8ta kumush, 13ta bronza medallari bilan g‘alabaga erishdi. Germaniya 12ta oltin, 10ta kumush va 5ta bronza medali bilan 2-o‘rinni egalladi. Xitoylik atletlar esa 9ta oltin, 4ta kumush, 2ta bronza medali bilan 3-pog‘onani band etdi. Eslatib o‘tamiz, norvegiyaliklar so‘nggi bor 2002 yilda Solt Leyk Siti (AQSh)da o‘tkazilgan olimpiya o‘yinlarida medallar jamg‘armasida birinchi o‘rinni olishgandi. Shuningdek, Kanada sportchilari 1988 yildan buyon ilk marotaba medallar jamg‘armasida kuchli o‘nlikka kira olishmadi.